ການທູດປະຊາຊົນ: ປັບຕົວໃຫ້ແທດເໝາະກັບສະພາບໂລກລະບາດໂຄວິດ - 19
ນັບແຕ່ຕົ້ນປີ 2021 ມາຮອດປັດຈຸບັນ, VUFO ໄດ້ຈັດຕັ້ງ ແລະ ເຂົ້າຮ່ວມ 160 ການເຄື່ອນໄຫວ ເຊິ່ງແມ່ນບັນດາກອງປະຊຸມ, ກອງປະຊຸມສຳມະນາ, ກອງປະຊຸມໃຫຍ່... ສາກົນ ແລະ ພາກພື້ນດ້ວຍຮູບແບບທາງໄກ. ພົ້ນເດັ່ນແມ່ນ: ກອງປະຊຸມພິເສດການນຳບັນດາອົງການຈັດຕັ້ງມິດຕະພາບປະຊາຊົນ ອາຊຽນ - ຈີນ, ກອງປະຊຸມສຸດຍອດສະເຫຼີມສະຫຼອງວັນສ້າງຕັ້ງພັກກອມມູນິດ ຈີນ ຄົບຮອບ 100 ປີ, ການໂອ້ລົມສົນທະນາ ຊຽງໄຮ, ກອງປະຊຸມໂລກຕ້ານ ລະເບີດປະລະມານູ ແລະ ຮີໂດຼແຊນ, ກອງປະຊຸມພາສາສາກົນທົ່ວໂລກ... ພິເສດ, VUFO ແລະ ບັນດາອົງການສະມາຊິກ ກໍ່ໄດ້ແລກປ່ຽນສານໂທລະເລກ, ຈົດໝາຍ ກ່ວາ 87 ສະບັບ ແລະ ດອກໄມ້ອວຍພອນຕໍ່ບັນດາຄູ່ຮ່ວມມື, ລົງນາມບົດບັນທຶກຊ່ວຍຈຳການຮ່ວມມື ກັບຄະນະກຳມະການພົວພັນລະຫວ່າງບັນດາຊົນເຜົ່າ ແລະ ການຮ່ວມມືກັບຕ່າງປະເທດ ຂອງ ອຸດເບກິດສະຖານ ແລະ ສະມາຄົມມິດຕະພາບ ອູດເບກິດາຖານ - ຫວຽດນາມ.
VUFO ແລະ ບັນດາອົງການຈັດຕັ້ງສະມາຊິກໄດ້ເປັນເຈົ້າການໃນການສ້າງຕັ້ງການພົວພັນກັບບັນດາຄູ່ຮ່ວມມືໃໝ່, ໃນນັ້ນມີເຄືອຂ່າຍ ມິດຕະພາບ ແລະ ຈັກກະວານ (Peace and Planet Network), ບາງອົງການຈັດຕັ້ງບໍ່ຂຶ້ນກັບລັດຖະບານທີ່ເປັນສະມາຊິກຂອງກຸ່ມບໍ່ຂຶ້ນລັດຖະບານ ໃນຂອບເຂດຂອງສະພາເສດຖະກິດສັງຄົມ ສປຊ ກໍ່ຄືສ່ວນຫຼາຍແມ່ນນຳໃຊ້ບັນດາພາຫະນະເຕັກໂນໂລຢີທັນສະໄໝ.
ສືບຕໍ່ໜູນຊ່ວຍ
ເພື່ອນມິດສາກົນ
ໂດຍສືບຕໍ່ສະແດງໃຫ້ເຫັນຈິດໃຈ “ແບ່ງປັນເຊິ່ງກັນ ແລະ ກັນ” ກັບເພື່ອນມິດສາກົນ, ນັບແຕ່ຕົ້ນປີ, VUFO ໄດ້ຈັດຕັ້ງການຜັນຂະຫຍາຍປະຕິບັດຂໍ້ລິເລີ່ມໜູນຊ່ວຍເພື່ອນມິດສາກົນໃນການປ້ອງກັນ, ຕ້ານໂລກລະບາດໂຄວິດ - 19 ຢູ່ ຫວຽດນາມ. VUFO ແລະ ບັນດາອົງການຈັດຕັ້ງສະມາຊິກ ຂົນຂວາຍເງິນໄດ້ເກືອບ 19 ຕື້ດົ່ງ ເພື່ອສະໜັບສະໜູນປະຊາຊົນບັນດາປະເທດເພື່ອນມິດໃນການປ້ອງກັນຕ້ານໂລກລະບາດ.
ບັນດາອົງການຈັດຕັ້ງສະມາຊິກ ຜ່ານບັນດາກອງປະຊຸມແບບທາງໄກ ໄດ້ສ້າງຕັ້ງບັນດາຂົວເຊື່ອມຕໍ່, ປະກາດໃຊ້ເອກະສານສະບັບຕ່າງ ປຸກລະດົມຂະບວນການ ແລະ ຈັດຕັ້ງຜັນຂະຫຍາຍການອຸປະຖຳ, ພົ້ນເດັ່ນແມ່ນການເຄື່ອນໄຫວຂອງບັນດາສະມາຄົມມິດຕະພາບ: ຫວຽດນາມ - ອິຕາລີ, ຫວຽດນາມ - ກູບາ, ຫວຽດນາມ - ລາວ, ຫວຽດນາມ ອາເມລິກາ, ຫວຽດນາມ - ສ.ເຊັກ... ແລະ ບັນດາສະຫະພັນບັນດາອົງການຈັດຕັ້ງມິດຕະພາບຢູ່ບັນດາທ້ອງຖິ່ນຄື ຮ່າໂນ້ຍ, ນະຄອນໂຮ່ຈີມິນ, ດົ່ງນາຍ...
ບັນດາເປົ້າໝາຍທີ່ຕ້ອງການໜູນຊ່ວຍ ໄດ້ສ້າງເປັນບັນຊີລາຍຊື່ ເພື່ອຮັບຂອງຂວັນທີ່ເໝາະສົມ ແລະ ເປັນປະໂຫຍດທີ່ສຸດ. ຍົກຕົວຢ່າງຄື ມີປະເທດທີ່ຕ້ອງການຜ້າອັດປາກດັງ, ມີປະເທດຕ້ອງການນ້ຳຢາລ້າງມືຂ້າເຊື້ອ, ມີຄູ່ຮ່ວມມືຕ້ອງການຊຸດວິໄຈຫາເຊື້ອ... ຊາວຕ່າງປະເທດ ຢູ່ຫວຽດນາມ ທີ່ປະສົບກັບຄວາມຫຍຸ້ງຍາກ ແມ່ນຕ້ອງການອາຫານ... ວິທີການຂົນສົ່ງ, ມອບຂອງຂວັນກໍ່ໄດ້ຮັບການຈັດຢ່າງມີໄຫວພິບ, ເໝາະສົມກັບເງື່ອນໄຂຕົວຈິງຄື: ຜ່ານສະຖານທູດ, ສະມາຄົມ ຫຼື ບັນດາຊ່ອງທາງ, ພາຫະນະຕ່າງໆ...
VUFO ໄດ້ສົມທົບກັບບັນດາຮາກຖານສາທາລະນະສຸກ ຢູ່ສູນກາງ ແລະ ທ້ອງຖິ່ນ ຈັດຕັ້ງການສັກວັກຊິນໃຫ້ແກ່ພະນັກງານກ່ວາ 2.500 ຄົນຂອງບັນດາອົງການຈັດຕັ້ງບໍ່ຂຶ້ນກັບລັດຖະບານຕ່າງປະເທດ ຢູ່ ຫວຽດນາມ.
ຂົນຊ່ວຍການໜູນຊ່ວຍອົງການບໍ່ຂຶ້ນກັບລັດຖະບານ: ຖືກຕ້ອງ ແລະ ມີປະສິດທິຜົນ
ຕາມບົດລາຍງານ 9 ເດືອນຂອງ ຄະນະປະສານງານການໜູນຊ່ວຍປະຊາຊົນ (PACCOM), ໄລຍະຜ່ານມາ, ມີກວ່າ 50 ອົງການຈັດຕັ້ງບໍ່ຂຶ້ນກັບລັດຖະບານຕ່າງປະເທດ ໄດ້ສະຫງວນເກືອບ 100 ບ້ວງເງິນໜູນຊ່ວຍ ດ້ວຍຍອດມູນຄ່າຄາດວ່າ ຫຼາຍກວ່າ 6 ລ້ານ USD ໃຫ້ແກ່ ຫວຽດນາມ.
VUFO ກໍ່ຕັ້ງໜ້າຂົນຂວາຍບັນດາຄູ່ຮ່ວມມືສາກົນຕ່າງໆສະໜັບສະໜູນປະຊາຊົນ ຫວຽດນາມ ໃນການຕ້ານໂລກລະບາດໂຄວິດ - 19. ໄລ່ມາຮອດປັດຈຸບັນ, ບັນລຸໄດ້ຍອດມູນຄ່າເຖິງກ່ວາ 150,6 ຕື້ດົ່ງ.
ຕັ້ງໜ້າເຊື່ອມຕໍ່ ແລະ ແຈ້ງຂໍ້ມູນໄປຍັງເພື່ອນມິດສາກົນ
VUFO ໄດ້ຊີ້ນຳ ແລະ ແນະນຳບັນດາຄະນະ, ຫົວໜ່ວຍວິຊາການໃນອົງການປະຈຳການ ແລະ ບັນດາອົງການສະມາຊິກ ຕັ້ງໜ້າເຊື່ອມຕໍ່, ຢຶ້ຢາມຖາມຂ່າວ, ລະດົມກຳລັງໃຈ ແລະ ແຈ້ງຂໍ້ມູນໄປຍັງເພື່ອນມິດສາກົນ ກ່ຽວກັບໝາກຜົນ, ປະສົບການໃນການປ້ອງກັນຕ້ານໂລກລະບາດ - 19 ຢູ່ ຫວຽດນາມ, ແນະນຳການຈັດຕັ້ງອຸປະຖຳໜູນຊ່ວຍປະຊາຊົນ ຫວຽດນາມ, ເພື່ອນມິດສາກົນ ແລະ ຊາວຫວຽດນາມ ອາໄສຢູ່ຕ່າງປະເທດ.
ພິເສດ, ຈັດຕັ້ງການເຜີຍແຜ່ສື່ສານຜ່ານບັນດາພາຫະນະເຕັກໂນໂລຢີ, ລະບົບສື່ມວນຊົນ (ພາສາຕ່າງປະເທດ) ຂອງ VUFO ແລະ ສື່ມວນຊົນສາກົນ ກັບບັນດາການເຄື່ອນໄຫວລະອຽດຄື: ລົງຂ່າວ, ບົດຂຽນກ່ຽວກັບບັນດາການເຄື່ອນໄຫວອຸປະຖຳ, ໜູນຊ່ວຍປ້ອງກັນຕ້ານໂລກລະບາດໂຄວິດ - 19 ຫຼາຍຕື່ມອີກ.
ບຸນຄົງ